CELEX: 32021D2242
Language: hr
Date: 2021-12-13 00:00:00
Title: Odluka Vijeća (EU) 2021/2242 od 13. prosinca 2021. o izmjeni Odluke 2009/908/EU o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća

16.12.2021   
               
               
                  HR
               
               
                  Službeni list Europske unije
               
               
                  L 450/148
               
            
         ODLUKA VIJEĆA (EU) 2021/2242
         od 13. prosinca 2021.
         o izmjeni Odluke 2009/908/EU o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća
         VIJEĆE EUROPSKE UNIJE,
         uzimajući u obzir Ugovor o Europskoj uniji,
         uzimajući u obzir Ugovor o funkcioniranju Europske unije,
         uzimajući u obzir Odluku Europskog vijeća 2009/881/EU od 1. prosinca 2009. o predsjedanju Vijećem (1), a posebno njezin članak 4.,
         budući da:
         
                     (1)
                  
                  
                     Odlukom 2009/908/EU (2) Vijeće je utvrdilo mjere za provedbu Odluke 2009/881/EU. Pripremna tijela Vijeća kojima ne predsjeda šestomjesečno predsjedništvo navedena su u Prilogu III. Odluci 2009/908/EU, kako je predviđeno u članku 2. trećem podstavku Odluke 2009/881/EU.
                  
               
                     (2)
                  
                  
                     S obzirom na savjetodavnu funkciju te iskustvo i vrstu zadaća koje obavlja Odbor za europski istraživački prostor i inovacije, taj odbor trebalo bi dodati na popis pripremnih tijela kojima ne predsjeda šestomjesečno predsjedništvo.
                  
               
                     (3)
                  
                  
                     Odluku 2009/908/EU trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U Prilogu III. Odluci 2009/908/EU sljedeće pripremno tijelo dodaje se na popis pod naslovom „Izabrani predsjednici”:
            
               „Odbor za europski istraživački prostor i inovacije”.
            
         
         
            Članak 2.
            Ova Odluka stupa na snagu na dan donošenja.
            Objavljuje se u Službenom listu Europske unije.
         
         
            Sastavljeno u Bruxellesu 13. prosinca 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  SL L 315, 2.12.2009., str. 50.
         
         
            (2)  Odluka Vijeća 2009/908/EU od 1. prosinca 2009. o utvrđivanju mjera za provedbu Odluke Europskog vijeća o predsjedanju Vijećem i o predsjedanju pripremnim tijelima Vijeća (SL L 322, 9.12.2009., str. 28.).